ᱵᱩᱫᱷᱚ ᱯᱩᱨᱱᱤᱢᱟ

ᱵᱩᱫᱷᱚ ᱯᱩᱨᱱᱤᱢᱟ ᱫᱚ ᱵᱚᱣᱫᱷᱚ ᱫᱷᱚᱨᱚᱢ ᱨᱮ ᱟᱥᱛᱷᱟ ᱠᱚ ᱫᱚᱦᱚᱭᱮᱫ ᱦᱚᱲᱟᱜ ᱢᱤᱫ ᱧᱩᱛᱩᱢᱟᱱ ᱯᱟᱨᱟᱵᱽ ᱠᱟᱱᱟ ᱾ ᱱᱚᱶᱟ ᱫᱚ ᱵᱟᱹᱭᱥᱟᱹᱠ ᱵᱚᱸᱜᱟ ᱨᱮᱱᱟᱜ ᱯᱩᱨᱱᱤᱢᱟ ᱨᱮᱠᱚ ᱢᱟᱱᱟᱣ ᱵᱟᱛᱟᱣᱟ ᱾ ᱵᱩᱫᱷᱚ ᱯᱩᱨᱱᱤᱢᱟ ᱦᱤᱞᱚᱜ ᱜᱮ ᱜᱚᱣᱛᱚᱢ ᱵᱩᱫᱷᱚ ᱟᱜ ᱡᱟᱱᱟᱢ ᱫᱚ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱢᱟᱦᱟᱸ ᱦᱤᱞᱚᱜ ᱜᱮ ᱩᱱᱤ ᱜᱮᱭᱟᱱ ᱦᱚᱸᱭ ᱟᱨᱡᱟᱣ ᱞᱮᱫ ᱛᱟᱦᱮᱸᱫ ᱾ 

᱕᱖᱓ ᱵᱤᱥᱤ ᱵᱟᱹᱭᱥᱟᱹᱠ ᱵᱚᱸᱜᱟ ᱨᱮᱱᱟᱜ ᱠᱩᱱᱟᱹᱢᱤ ᱦᱤᱞᱚᱜ ᱵᱩᱫᱷᱚᱣᱟᱜ ᱡᱟᱱᱟᱢ ᱫᱚ ᱞᱩᱢᱵᱤᱱᱤ, ᱥᱟᱠᱭᱚ ᱯᱚᱱᱚᱛ (ᱱᱤᱛᱚᱜ ᱫᱚ ᱱᱮᱯᱟᱲ) ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱠᱩᱱᱟᱹᱢᱤ ᱦᱤᱞᱚᱜ ᱜᱮ ᱔᱘᱓ ᱵᱤᱥᱤ ᱨᱮ ᱘᱐ ᱵᱚᱪᱷᱚᱨ ᱩᱢᱮᱨ ᱨᱮ 'ᱠᱩᱥᱱᱟᱨᱟ' ᱨᱮ ᱩᱱᱤᱭᱟᱜ ᱢᱚᱦᱟᱯᱚᱨᱤᱱᱤᱨᱵᱟᱬ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱤᱛᱚᱜᱟᱜ ᱠᱩᱥᱤᱱᱚᱜᱚᱨ ᱜᱮ ᱚᱱᱟ ᱚᱠᱛᱚ ᱨᱮᱱᱟᱜ ᱫᱚ 'ᱠᱩᱥᱱᱟᱨᱟ' ᱛᱟᱦᱮᱸ ᱠᱟᱱᱟ ᱾ ᱱᱤᱭᱟᱹ ᱥᱮᱨᱢᱟ ᱒᱐᱒᱐ ᱨᱮᱫᱚ ᱵᱩᱫᱷᱚ ᱯᱩᱨᱱᱤᱢᱟ ᱥᱮ ᱵᱩᱫᱷᱚ ᱠᱩᱱᱟᱹᱢᱤ ᱫᱚ ᱗ ᱢᱮ ᱨᱮ ᱢᱮᱱᱟᱜ-ᱟ ᱾ 

 ᱩᱯᱨᱩᱢ 

ᱵᱷᱚᱜᱚᱵᱟᱱ ᱵᱩᱫᱷᱚᱣᱟᱜ ᱡᱟᱱᱟᱢ , ᱥᱮᱪᱮᱫ ᱟᱢᱮᱴ ᱟᱨ ᱢᱚᱦᱟᱯᱚᱨᱤᱱᱤᱨᱵᱟᱬ ᱱᱚᱶᱟ ᱯᱮᱭᱟ ᱫᱚ ᱵᱟᱹᱭᱥᱟᱹᱠ ᱠᱩᱱᱟᱹᱢᱤ ᱨᱮᱜᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱢᱟᱦᱟᱸ ᱨᱮ ᱵᱷᱚᱜᱚᱵᱟᱱ ᱵᱩᱫᱷᱚ ᱫᱚ ᱵᱩᱫᱷᱚᱛᱣᱚ ᱨᱮᱱᱟᱜ ᱟᱢᱮᱴ ᱦᱚᱸ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱤᱛᱚᱜ ᱵᱚᱣᱫᱷᱚ ᱫᱷᱚᱨᱚᱢ ᱠᱚ ᱢᱟᱱᱟᱣᱮᱫ ᱡᱮᱜᱮᱛ ᱨᱮ ᱑᱘᱐ ᱠᱚᱨᱚᱲ ᱛᱷᱚᱱ ᱦᱚᱸ ᱵᱟᱹᱲᱛᱤ ᱦᱚᱲ ᱢᱮᱱᱟᱜ ᱠᱚᱣᱟ ᱥᱟᱶᱛᱮ ᱩᱱᱠᱩ ᱫᱚ ᱱᱚᱶᱟ ᱫᱷᱚᱨᱚᱢ ᱫᱷᱩᱢᱫᱷᱟᱢ ᱛᱮᱠᱚ ᱢᱟᱱᱟᱣᱟ ᱾ ᱦᱤᱱᱫᱩ ᱫᱷᱚᱨᱚᱢ ᱠᱚ ᱢᱟᱱᱟᱣ ᱵᱟᱛᱟᱣᱮᱫ ᱦᱚᱲ ᱠᱚ ᱞᱟᱹᱜᱤᱫ ᱫᱚ ᱵᱩᱫᱷᱚ ᱫᱚ ᱵᱤᱥᱱᱩᱣᱟᱜ ᱟᱨᱮ ᱟᱱᱟᱜ ᱚᱵᱚᱛᱟᱨ ᱠᱟᱱᱟ ᱾ ᱚᱱᱟᱛᱮ ᱦᱤᱱᱫᱩ ᱠᱚ ᱞᱟᱹᱜᱤᱫ ᱦᱚᱸ ᱱᱚᱶᱟ ᱢᱟᱦᱟᱸ ᱫᱚ ᱥᱚᱱᱚᱛ ᱢᱮᱱᱛᱮ ᱜᱮᱠᱚ ᱢᱟᱱᱟᱣ ᱵᱟᱛᱟᱣᱟ ᱾ ᱱᱚᱶᱟ ᱯᱟᱨᱟᱵᱽ ᱫᱚ ᱥᱤᱧᱚᱛ, ᱪᱤᱱ, ᱱᱟᱯᱟᱲ, ᱥᱤᱸᱜᱟᱯᱩᱨ, ᱵᱤᱭᱮᱛᱱᱟᱢ, ᱛᱷᱟᱭᱞᱮᱸᱰ, ᱡᱟᱯᱟᱱ, ᱠᱚᱸᱵᱳᱰᱤᱭᱟ, ᱢᱚᱞᱮᱥᱤᱭᱟ, ᱥᱨᱤᱞᱚᱝᱠᱟ, ᱢᱭᱟᱱᱢᱟᱨ, ᱤᱱᱰᱳᱱᱮᱥᱤᱭᱟ, ᱯᱟᱠᱤᱥᱛᱟᱱ ᱥᱟᱶᱛᱮ ᱡᱮᱜᱮᱛ ᱨᱮᱱᱟᱜ ᱟᱹᱰᱤᱜᱟᱱ ᱫᱤᱥᱚᱢ ᱨᱮᱠᱚ ᱢᱟᱱᱟᱣ ᱵᱟᱛᱟᱣᱟ ᱾ 

ᱵᱤᱦᱟᱨ ᱨᱮ ᱢᱮᱱᱟᱜ ᱵᱳᱫᱷᱜᱚᱭᱟ ᱧᱩᱛᱩᱢᱟᱱ ᱴᱚᱴᱷᱟ ᱦᱤᱱᱫᱩ ᱟᱨ ᱵᱚᱣᱫᱷᱚ ᱫᱷᱚᱨᱚᱢ ᱠᱚ ᱢᱟᱱᱟᱣ ᱵᱟᱛᱟᱣᱮᱫ ᱦᱚᱲ ᱠᱚ ᱞᱟᱹᱜᱤᱫ ᱫᱚ ᱢᱤᱫ ᱥᱚᱱᱚᱛ ᱛᱤᱨᱛᱷᱚ ᱛᱷᱟᱱ ᱠᱟᱱᱟ ᱾ ᱚᱲᱟᱜ ᱮ ᱵᱟᱹᱜᱤᱭᱟᱫ ᱛᱟᱭᱚᱢ ᱥᱤᱫᱷᱟᱨᱛᱷ ᱫᱚ ᱥᱟᱹᱨᱤᱭᱟᱹᱛ ᱯᱟᱱᱛᱮ ᱞᱟᱹᱜᱤᱫ ᱗ ᱥᱮᱨᱢᱟ ᱫᱷᱟᱹᱨᱤᱡ ᱵᱤᱨ ᱨᱮ ᱫᱟᱬᱟ ᱟᱠᱟᱭ ᱛᱟᱦᱮᱸ ᱮᱱᱟ ᱾ ᱚᱸᱰᱮ ᱜᱮ ᱩᱱᱤ ᱫᱚ ᱟᱹᱰᱤ ᱠᱮᱴᱮᱡ ᱮ ᱛᱩᱯᱤᱥᱟ ᱠᱮᱫ-ᱟ ᱟᱨ ᱢᱩᱪᱟᱹᱫ ᱨᱮ ᱵᱟᱹᱭᱥᱟᱹᱠ ᱯᱩᱨᱱᱤᱢᱟ ᱦᱤᱞᱚᱜ ᱫᱚ ᱵᱩᱫᱷᱚᱜᱚᱭᱟ ᱨᱮ ᱵᱳᱫᱷ ᱫᱟᱨᱮ ᱞᱟᱛᱟᱨ ᱨᱮ ᱩᱱᱤ ᱫᱚ ᱵᱩᱫᱷᱚᱛᱣᱚ ᱜᱮᱭᱟᱱ ᱮ ᱟᱢᱮᱴ ᱠᱮᱫ-ᱟ ᱾ ᱩᱱ ᱠᱷᱚᱱ ᱜᱮ ᱱᱚᱶᱟ ᱢᱟᱦᱟᱸ ᱫᱚ ᱵᱩᱫᱷᱚ ᱯᱩᱨᱱᱤᱢᱟ ᱞᱮᱠᱟᱛᱮ ᱠᱚ ᱢᱟᱱᱟᱣ ᱵᱟᱛᱟᱣ ᱟᱹᱜᱩ ᱟᱠᱟᱫ-ᱟ ᱾ 
ᱵᱩᱫᱷᱚ ᱯᱩᱨᱱᱤᱢᱟ ᱦᱤᱞᱚᱜ ᱫᱚ ᱵᱩᱫᱷᱚᱣᱟᱜ ᱢᱚᱦᱟᱯᱚᱨᱤᱱᱤᱨᱵᱟᱬ ᱴᱚᱴᱷᱟ ᱠᱩᱥᱤᱱᱚᱜᱚᱨ ᱨᱮ ᱢᱮᱱᱟᱜ ᱢᱚᱦᱟᱯᱚᱨᱤᱱᱤᱨᱵᱟᱬ ᱵᱤᱦᱟᱨ ᱨᱮ ᱢᱩᱫ ᱢᱟᱦᱟᱸ ᱞᱟᱹᱜᱤᱫ ᱩᱫᱮᱞᱟ ᱠᱚ ᱫᱚᱦᱚᱭᱟ  ᱾ᱡᱩᱫᱤ ᱦᱚᱸ ᱱᱚᱶᱟ ᱛᱤᱨᱛᱷᱚ ᱫᱚ ᱜᱚᱣᱛᱚᱢ ᱵᱩᱫᱷᱚ ᱥᱟᱶ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾ ᱤᱠᱷᱟᱹᱱ ᱥᱩᱨ-ᱥᱩᱯᱩᱨ ᱴᱚᱴᱷᱟ ᱨᱮᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱜᱮ ᱵᱟᱹᱲᱛᱤᱭᱟ ᱡᱟᱦᱟᱸ ᱨᱮᱫᱚ ᱵᱚᱸᱜᱟ ᱛᱷᱟᱱ ᱨᱮ ᱵᱚᱸᱜᱟ ᱵᱳᱨᱳᱭ ᱞᱟᱹᱜᱤᱫ ᱞᱟᱹᱜᱤᱫ ᱜᱚᱨᱚᱡᱽ ᱥᱟᱛᱞᱟᱜ ᱠᱚ ᱦᱤᱡᱩᱜ-ᱟ ᱾ ᱱᱚᱶᱟ ᱵᱚᱜᱟ ᱛᱷᱟᱱ ᱨᱮᱱᱟᱜ ᱢᱚᱦᱚᱛ ᱫᱚ ᱵᱩᱫᱷᱚᱣᱟᱜ ᱢᱚᱦᱟᱯᱚᱨᱤᱱᱤᱨᱵᱟᱬ ᱠᱷᱹᱛᱤᱨ ᱜᱮ ᱾ ᱱᱚᱶᱟ ᱢᱩᱫᱽᱨᱤ ᱨᱮᱱᱟᱜ ᱛᱷᱟᱯᱚᱱ ᱫᱚ ᱚᱡᱚᱱᱛᱟ ᱜᱚᱸᱜᱷᱚᱨ ᱴᱷᱮᱱ ᱠᱷᱚᱱ ᱩᱫᱽᱜᱟᱹᱣ ᱨᱮ ᱢᱮᱱᱟᱜ-ᱟ ᱾ ᱱᱚᱶᱟ ᱵᱤᱦᱟᱨ ᱨᱮᱫᱚ ᱵᱷᱚᱜᱚᱵᱟᱱ ᱵᱩᱜᱷᱚᱣᱟᱜ ᱜᱤᱛᱤᱡ ᱟᱠᱟᱱ (ᱚᱛ ᱡᱚᱴᱮᱫ ᱢᱩᱫᱽᱨᱟ) ᱖.᱑ ᱢᱤᱴᱚᱨ ᱡᱤᱞᱤᱧ ᱢᱩᱨᱛᱤ ᱢᱮᱱᱟᱜ-ᱟ ᱾ ᱡᱟᱦᱟᱸ ᱫᱚ ᱟᱨᱟᱜ ᱦᱟᱥᱟ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱱᱚᱶᱟ ᱵᱤᱦᱟᱨ ᱫᱚ ᱚᱱᱟ ᱴᱚᱴᱷᱟ ᱨᱮᱜᱮ ᱵᱮᱱᱟᱣ ᱟᱠᱟᱱᱟ ᱾ ᱡᱟᱦᱟᱸ ᱠᱷᱚᱱ ᱱᱩᱭ ᱢᱩᱨᱛᱤᱭ ᱚᱰᱚᱠ ᱟᱠᱟᱱ ᱛᱟᱦᱮᱸᱫ ᱾  ᱵᱤᱦᱟᱨ ᱨᱮᱱᱟᱜ ᱯᱩᱨᱩᱵᱽ ᱦᱟᱹᱴᱤᱧ ᱨᱮᱫᱚ ᱢᱤᱫ ᱥᱛᱩᱯᱟ ᱢᱮᱱᱟᱜ-ᱟ ᱾ ᱚᱸᱰᱮ ᱜᱮ ᱵᱷᱚᱜᱚᱵᱟᱱ ᱵᱩᱫᱷᱚᱣᱟᱜ ᱫᱚ ᱢᱩᱪᱟᱹᱫ ᱥᱩᱥᱟᱹᱨ ᱠᱟᱹᱢᱤ ᱟᱨᱵᱟᱝ ᱥᱟᱨᱟ ᱥᱮᱸᱜᱞ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱢᱩᱨᱛᱤ ᱦᱚᱸ ᱚᱡᱚᱱᱛᱟ ᱨᱮ ᱵᱮᱱᱟᱣ ᱟᱠᱟᱱ ᱵᱷᱚᱜᱚᱵᱟᱱ ᱵᱩᱫᱷᱚᱣᱟᱜ ᱢᱚᱦᱟᱯᱚᱨᱤᱱᱤᱨᱵᱟᱬ ᱢᱩᱨᱛᱤ ᱨᱮᱱᱟᱜ ᱟᱥᱚᱞ ᱜᱮ ᱠᱟᱱᱟ ᱾ 

 ᱥᱟᱹᱠᱷᱭᱟᱹᱛ 



 ᱵᱟᱦᱨᱮ ᱡᱚᱱᱚᱲ 


 Buddha Jayanti About Buddha Jayanti
 Buddha's Birthday बुद्ध जयन्ती  Buddha's Birthday बुद्ध जयन्ती